text: Kold morgen med glatte veje og døde batterier
  05 februar 2018 kl. 06.03
  Saltbilerne kører på højtryk i de tidlige morgentimer mandag, hvor nogle bilister også vil opleve, at deres bils batteri er så fladt, at de ikke kan starte efter flere dages konstant frost.
  
  Efter en weekend med konstante lave temperaturer, så er der frostglatte veje i vente mandag morgen - især skal trafikanterne være opmærksomme på udsatte steder, hvor vand er løbet ind over vejen og er nu frosset til is, som kan overraske på en ellers tilsyneladende tør vej.
  Traditionelt så medfører en frostkold weekend, hvor mange biler står stille i et par dage, at bilister bliver ramt af  startproblemer som følge af et fladt og vintertræt batteri, når arbejdet atter kalder mandag morgen.
  En rolig nat i politikredsen, men pas på, der er glat flere steder her til morgen. Kør hjemmefra i god tid og sænk hastigheden. Tak.     #politidk
  
  